韦珍
参考资料

↑  《元和姓纂·卷二·219》：监察御史韦务靖称东眷，今占韦城，五代祖彧，高祖珍，后魏附传。
↑  《北史·卷二十六·列传第十四》：阆族弟珍，字灵智，孝文赐名焉。父子尚，字文叔。位乐安王良安西府从事中郎。卒，赠雍州刺史。
↑  《魏书·卷四十五·列传第三十三》：阆族弟珍，字灵智，高祖赐名焉。父尚，字文叔，乐安王良安西府从事中郎。卒，赠安远将军、雍州刺史。珍少有志操。解褐京兆王子推常侍，转尚书南部郎。
1 2  《北史·卷二十六·列传第十四》：珍少有志操，历位尚书南部郎。孝文初，蛮首桓诞归款，朝廷思安边之略，以诞为东荆州刺史，令珍为使，与诞招慰蛮左。珍至桐柏山，穷淮源，宣扬恩泽，莫不怀附。淮源旧有祠堂，蛮俗恒用人祭之。珍乃晓告曰：“天地明灵，即人之父母，岂有父母，甘子肉味？自今宜悉以酒脯代用。”群蛮从约，自此而改。凡所招降七万余户，置郡县而还。以奉使称旨，赐爵霸城子。
↑  《资治通鉴· 卷第一百三十三》：大阳蛮酋桓诞拥沔水以北、滍、叶以南八万馀落降于魏，自云桓玄之子，亡匿蛮中，以智略为群蛮所宗。魏以诞为征南将军、东荆州刺史、襄阳王，听自选郡县吏；使起部郎京兆韦珍与诞安集新民，区置诸事，皆得其所。
↑  《魏书·卷四十五·列传第三十三》：高祖初，蛮首桓诞归款，朝廷思安边之略，以诞为东荆州刺史。令珍为使，与诞招慰蛮左。珍自悬瓠西入三百余里，至桐柏山，穷淮源，宣扬恩泽，莫不降附。淮源旧有祠堂，蛮俗恒用人祭之。珍乃晓告曰：“天地明灵，即是民之父母，岂有父母甘子肉味！自今已后，悉宜以酒脯代用。”群蛮从约，至今行之。凡所招降七万余户，置郡县而还。以奉使称旨，除左将军、乐陵镇将，赐爵霸城子。
↑  《资治通鉴·卷第一百三十五》：义阳民谢天盖自称司州刺史，欲以州附魏，魏乐陵镇将韦珍引兵渡淮应接。豫章王嶷遣中兵参军萧惠朗将二千人助司州刺史萧景先讨天盖，韦珍略七千余户而去。
↑  《魏书·卷四十五·列传第三十三》：萧道成司州民谢天盖自署司州刺史，规欲以州内附。事泄，为道成将崔慧景攻围。诏珍率在镇士马渡淮援接。时道成闻珍将至，遣将苟元宾据淮逆拒。珍乃分遣铁马，于上流潜渡，亲率步士与贼对接。旗鼓始交，甲骑奄至，腹背奋击，破之。天盖寻为左右所杀，降于慧景。珍乘胜驰进，又破慧景，拥降民七千余户内徙，表置城阳、刚陵、义阳三郡以处之。高祖诏珍移镇比阳，萧赜遣其雍州刺史陈显达率众来寇。城中将士咸欲出战，珍曰：“彼初至气锐，未可便挫，且共坚守，待其攻我疲弊，击之未晚。”于是凭城拒战，杀伤甚众。相持旬有二日，夜开城门掩击之，贼遂奔溃。以功进爵为侯。
1 2  《北史·卷二十六·列传第十四》：后以军功，进爵为侯。累迁显武将军、郢州刺史。所在有声绩，朝廷嘉之，迁龙骧将军，赐骅骝二匹，帛五十匹，谷三百斛。珍乃召集州内孤贫者，谓曰：“天子谓我能抚绥卿等，故赐以谷帛，吾何敢独当。”遂以所赐，悉分与之。
↑  《资治通鉴·卷第一百三十六》：魏筑城于醴阳，陈显达攻拔之，进攻沘阳。城中将士皆欲出战，镇将韦珍曰：“彼初至气锐，未可与争，且共坚守，待其力攻疲弊，然后击之。”乃凭城拒战，旬有二日，珍夜开门掩击，显达还。
↑  《资治通鉴·卷一百三十九》：魏郢州刺史韦珍，在州有声绩，魏主赐骏马、谷帛。珍集境内孙贫者，悉散与之，谓之曰：“天子以我能绥抚卿等，故赐以谷帛，吾何敢独有之！”
↑  《资治通鉴·卷一百三十九》：魏主命卢渊攻南阳。渊以军中乏粮，请先攻赭阳以取叶仓，魏主许之。乃与征南大将军城阳王鸾、安南将军李佐、荆州刺史韦珍共攻赭阳。鸾，长寿之子；佐，宝之子也。
↑  《魏书·卷三十九·列传第二十七》：车驾南讨，拜安南将军，副大司马、咸阳王禧为殿中将军。寻被勑与征南将军、城阳王鸾，安南将军卢渊等军攻赭阳。各不相节度，诸军皆坐甲城下，欲以不战降贼。佐独勒所部，晨夜攻击。属萧鸾遣其太子右卫率垣历生率众来援，咸以势弱不敌，规欲班师。佐乃简骑二千逆贼，为贼所败。坐徒瀛州为民。
↑  《北史·卷一百·序传第八十八》：后拜安远将军，敕与征南将军城阳王鸾、安南将军卢阳乌等攻赭阳，各不相节度。诸军以敌强故班师，佐逆战，为贼所败，坐徒瀛州。
↑  《南齐书·卷五十七·列传第三十八》：宏先又遣伪尚书卢阳乌、华州刺史韦灵智攻赭阳城，北襄城太守成公期拒守。虏攻城百余日，设以钩冲，不舍昼夜，期所杀伤数千人。台又遣军主垣历生、蔡道贵救援，阳乌等退，官军追击破之。
↑  《资治通鉴·卷一百四十》：魏城阳王鸾等攻赭阳，诸将不相统壹，围守百馀日，诸将欲案甲不战以疲之。李佐独昼夜攻击，士卒死者甚众，帝遣太子右卫率垣历生救之。诸将以众寡不敌，欲退，佐独帅骑二千逆战而败。卢渊等引去，历生追击，大破之。
↑  《魏书·卷十九下·列传第七下》：除使持节，征南大将军，都督豫荆郢三州、河内山阳东郡诸军事，与安南将军卢渊、李佐攻赭阳，不克，败退而还。时高祖幸瑕丘，鸾请罪行宫。高祖引见鸾等，责之曰：“卿等总率戎徒，义应奋节，而进不能夷拔贼城，退不能殄兹小寇，亏损王威，罪应大辟。朕革变之始，事从宽贷，今捨卿等死罪，城阳降为定襄县王，削户五百。古者，军行必载庙社之主，所以示其威惠各有攸归，今徵卿等败军之罪于社主之前，以彰厥咎。”
↑  《资治通鉴·卷一百四十》：鸾等见魏主于瑕丘。魏主责之曰：“卿等沮辱威灵，罪当大辟；朕以新迁洛邑，特从宽典。”五月，己巳，降封鸾为定襄县王，削户五百；卢渊、李佐、韦珍皆削官爵为民，佐仍徙瀛州。
↑  《魏书·卷四十五·列传第三十三》：车驾南讨，珍上便宜，并自陈在边岁久，悉其要害，愿为前驱。诏珍为陇西公源怀卫大将军府长史，转太保、齐郡王长史。迁显武将军、郢州刺史，在州有声绩，朝庭嘉之。迁龙骧将军，赐骅骝二匹、帛五十匹、谷三百斛。珍乃召集州内孤贫者，谓曰：“天子以我能绥抚卿等，故赐以谷帛，吾何敢独当。”遂以所赐悉分与之。寻加平南将军、荆州刺史，与尚书卢渊征赭阳，为萧鸾将垣历生、蔡道贵所败，免归乡里。临别谓渊曰：“主上圣明，志吞吴会，用兵机要，在于上流。若有事荆楚，恐老夫复不得停耳。”后车驾征樊郢，复起珍为中军大将军、彭城王勰长史。沔北既平，以珍为建威将军，试守鲁阳郡。
1 2  《北史·卷二十六·列传第十四》：寻转荆州刺史。与尚书卢阳乌征赭阳，为齐将垣历生、蔡道恭所败，免归乡里。临别，谓阳乌曰：“主上圣明，志吞吴会。用兵机要，在于上流。若有事荆楚，恐老夫复不得停耳。”后车驾征邓沔，复起珍为中军大将军、彭城王勰长史。邓沔既平，试守鲁阳郡。孝文复南伐，路经珍郡，加中垒将军，正太守。珍从至清水，帝曰：“朕顷戎车再驾，卿恒翼务中军。今日之举，亦欲引卿同行，但三鸟崄要，非卿无以守也。”因敕还。及孝文崩于行宫，秘匿而还，至珍郡，始发大讳。
↑  《魏书校勘记·魏书卷四十五·列传第三十三·三》：珍从至济水　北史卷二六韦阆附韦珍传“济”作“清”。按这次魏军南下攻取南阳、新野，和济水远不相及，“济”字显讹。魏书卷一０六下地形志下荆州南阳郡宛县有“清水”。太平寰宇记卷一四二邓州南阳县下清水条云：“隋图经云：清水经独山。史定伯碑云瓜里津，即清水上三梁，谓之瓜里。”似作“清水”是。但地形志和寰宇记所载的“清水”，实际上就是水经注卷三一的“淯水”。水经注称：“淯水又南迳预山东，山上有神庙，俗名之为独山也。”又云：“淯水又西南迳史定伯碑南。又西为瓜里津，水上有三梁，谓之瓜里渡。”寰宇记引隋图经所谓“清水”的几句话，全见于水经淯水注。虽或许当时淯水又名清水，但也可能北史此条和地形志、寰宇记的“清水”皆“淯水”之讹。
↑  《北史校勘记·卷二十六·列传第十四·三七》：珍从至清水　魏书“清”作“济”。按孝文此次南伐，是进攻南阳。由鲁阳到南阳，途中无清水，亦无济水。隋书地理志中，淯阳郡武川县有淯水。魏书地形志荆州有北清郡，钱大昕以为是北淯之讹。疑此“清”亦是“淯”之误。
↑  《魏书·卷四十五·列传第三十三》：高祖复南伐，路经珍郡，加中垒将军，正太守。珍从至济水，高祖曰：“朕顷戎车再驾，卿常翼务中军，今日之举，亦欲与卿同行。但三鵶险恶，非卿无以守也。”因敕珍辞还。及高祖崩于行宫，秘匿而还，至珍郡始发大讳。还，除中散大夫，寻加镇远将军、太尉咨议参军。永平元年卒，时年七十四。赠本将军、南青州刺史，谥曰懿。
↑  《北史·卷二十六·列传第十四》：还，除中散大夫，寻加镇远将军、太尉咨议参军。卒，赠本将军、青州刺史，谥曰懿。
1 2 3 4 5 6 7  罗新，叶炜著. . 北京市: 中华书局. 2004: 128–131. ISBN 7-101-04320-8 （中文（中国大陆））.  使用|accessdate=需要含有|url= (帮助)
↑  毛远明校注. . 北京: 线装书局. 2008年12月: 二二二—二二三. ISBN 7-80106-947-1 （中文（繁體））.  使用|accessdate=需要含有|url= (帮助)